11.7.2022 г.
BG
Официален вестник на Европейския съюз
C 265 A/1
V (Становища)
АДМИНИСТРАТИВНИ ПРОЦЕДУРИ
ЕВРОПЕЙСКИ ПАРЛАМЕНТ ОБЯВЛЕНИЕ ЗА ЗАЕМАНЕ НА ДЛЪЖНОСТ PE/273/S ГЕНЕРАЛЕН ДИРЕКТОР (Ж/М) (функционална група AD, степен 15) ГЕНЕРАЛНА ДИРЕКЦИЯ ЗА ПАРТНЬОРСТВАТА ЗА ПАРЛАМЕНТАРНАТА ДЕМОКРАЦИЯ (2022/C 265 A/01)
1.
Свободна длъжност Председателят на Европейския парламент взе решение да открие процедура по заемане на длъжността „генерален директор (ж/м)“ (AD, степен 15) в Генералната дирекция за партньорствата за парламентарната демокрация въз основа на член 29, параграф 2 от Правилника за длъжностните лица на Европейския съюз (1) (наричан по-долу „Правилник за длъжностните лица“).
Тази процедура за подбор, която цели разширяване на възможностите за избор на органа по назначаването, ще се проведе успоредно с вътрешната процедура и междуинституционалната процедура за заемане на длъжности.
Назначението се извършва за степен AD 15 (2).
Основното месечно възнаграждение е 17 639,97 EUR.
Към основното месечно възнаграждение, което се облага с общностен данък и се освобождава от национално облагане, могат да бъдат прибавени някои надбавки при условията, предвидени в Правилника за длъжностните лица.
На кандидатите се обръща внимание, че тази длъжност се урежда от Правилника относно политиката за мобилност, приет от Бюрото на Европейския парламент на 15 януари 2018 г. Тази длъжност изисква от длъжностното лице да бъде на разположение и да осъществява многобройни вътрешни и външни контакти, по-специално с членовете на Европейския парламент.
Генералният директор ще трябва да осъществява чести командировки в различните места на работа на Европейския парламент и извън тях. 2.
Място на работа Брюксел.
Тази длъжност може да бъде пренасочена към някое от другите места на работа на Европейския парламент. 3.
Равни възможности Европейският парламент прилага политика на равни възможности и приема кандидатурите без дискриминация на основата на пол, етническа принадлежност, цвят на кожата, етнически или социален произход, генетични белези, език, религия или убеждения, политически или други възгледи, принадлежност към национално малцинство, имуществено състояние, рождение, увреждане, възраст, сексуална ориентация, гражданско състояние или семейно положение.
(1)
(2)
Вж.
Регламент (ЕИО, Евратом, ЕОВС) No 259/68 на Съвета (ОВ L 56, 4.3.1968 г., стp. 1), изменен с Регламент (ЕО, Евратом) No 723/2004 (ОВ L 124, 27.4.2004 г., стp. 1) и на последно място с Регламент (ЕС, Евратом) No 1023/2013 на Европейския парламент и на Съвета от 22 октомври 2013 г. за изменение на Правилника за длъжностните лица на Европейския съюз и на Условията за работа на другите служители на Европейския съюз (ОВ L 287, 29.10.2013 г., стp. 15).
Длъжностното лице се класира при назначаването съгласно разпоредбите на член 32 от Правилника за длъжностните лица.